b'\n_START_ARTICLE_\nNikolaj Vasiljevi\xc4\x8d Kretov\n_START_SECTION_\n\xc5\xbdivljenje\n_START_PARAGRAPH_\n25. aprila 1785 je vstopil v Preobra\xc5\xbeenski polk in 29. marca 1789 je bil preme\xc5\xa1\xc4\x8den h konjenici. Naslednje leto je postal zastavnik in 23. oktobra 1798 \xc5\xa1e adjutant._NEWLINE_Sodeloval je v bojih s \xc5\xa0vedi (1789-90) in s Poljaki (1794). 1. januarja 1793 je kot stotnik izstopil iz vojske in 23. februarja istega leta se je pridru\xc5\xbeil komisarski slu\xc5\xbebi._NEWLINE_Leta 1797 se je vrnil v voja\xc5\xa1ko slu\xc5\xbebo kot major Moskovskega dragonskega polka. \xc4\x8cez dve leti je sodeloval v italijansko-\xc5\xa1vicarski kampanji in 19. decembra istega leta je bil povi\xc5\xa1an v polkovnika; 31. decembra 1801 je bil upokojen s \xc4\x8dinom generalmajorja._NEWLINE_Ponovno je bil aktiviran 27. julija 1806 kot poveljnik Jekaterinoslavskega kirasirskega polka; odlikoval se je v bojih proti Francozom. Leta 1811 se je ponovno upokojil, a je bil v za\xc4\x8detku leta 1812 ponovno reaktiviran kot poveljnik Jekaterinoslavskega kirasirskega polka. Pozneje je prevzel \xc5\xa1e poveljstvo 2. kirasirske divizije. Sodeloval je v bojih leta 1813-14 in bil 15. septembra 1813 povi\xc5\xa1an v generalporo\xc4\x8dnika._NEWLINE_27. novembra 1823 je postal \xc5\xa1e senator, nakar je bil 14. marca 1831 dokon\xc4\x8dno upokojen.'